open-index/open-wikipedia-markdown huggingface dataset:
டாட்டா பிளே

**டாட்டா பிளே** (*Tata Play*) என்பது இந்தியாவில் உள்ள ஒரு டி. டீ. எச் மற்றும் செயற்கைக்கோள் தொலைக்காட்சி ஆகிய சேவைகளை வழங்கும் நிறுவனம் ஆகும். இது இன்சாட் (INSAT) 4A செயற்கைக்கோள் உதவியுடன் எம்பெக்-4 தொழில்நுட்பத்தின் அடிப்படையில் இயங்குகிறது.

கேபிள் தொலைக்காட்சி, மற்றும் மற்ற டி. டீ. எச். சேவை வழங்கிகளான ஏர்டெல் டிஜிட்டல் டிவி, ரிலையன்ஸ் பிக் டிவி, டிடி டைரக்ட் +, டிஷ் டிவி, சன் டைரக்ட் மற்றும் வீடியோகான் டி2எச் போன்றவை அதன் முக்கிய போட்டி நிறுவனங்கள் ஆகும். டாடா ஸ்கை தற்போது மொத்தம் 601 சேனல்கள், 495 எஸ்டி சேனல்கள் மற்றும் 99 எச்டி சேனல்களை வழங்குகிறது.

## வரலாறு
இது டாட்டா குழுமம் நிறுவனமும், ஸ்டார் டிவி நிறுவனமும் இணைந்து உருவாக்கிய ஒரு கூட்டு நிறுவனம் ஆகும். இந்த நிறுவனம் 2004ல் ஒருங்கிணைக்கப்பட்டது. எனினும் இது 2006ல் தான் செயல்படத்தொடங்கியது. இது தற்போது 196 சேனல்களை (டிசம்பர் 2010 வரை) வழங்குகிறது.

## டாட்டா பிளே எச்டி
டாட்டா பிளே எச்டி சூன் 14, 2010, அன்று அறிமுகப்படுத்தப்பட்டது. இதன் மூலம் நிகழ்ச்சிகளை மிகத் தெளிவாகக் காண முடியும்.

## மேற்கோள்கள்

பகுப்பு:டாட்டா குழுமம்
பகுப்பு:இந்தியத் தொலைக்காட்சி சேவை வழங்கும் நிறுவனங்கள்
பத்து நியா

**பத்து நியா** (மலாய் மொழி: *Batu Niah*; ஆங்கிலம்: *Batu Niah*; சீனம்: 石山) என்பது மலேசியா, சரவாக் மாநிலத்தில் மிரி பிரிவு; மிரி மாவட்டத்தில் உள்ளது. நியா தேசிய பூங்காவிற்கு அருகில் 3 கி.மீ. தொலைவில் உள்ளது. 

இந்த நகரம் நியா குகைகளுக்குச் செல்வதற்கான இறுதி நிறுத்தமாகும். நியா சுண்ணாம்புக் குகை ஒரு தொல்பொருள் தளமாக விளங்குகிறது. 

இந்த குகை மலேசியாவின் மிகப் பெரிய குகை; மற்றும் பழமையான குகை. உலகின் மிகப்பெரிய சுண்ணாம்புக் குகைகளில் ஒன்றாகக் கருதப் படுகிறது. நியா குகையின் சுற்றுப் பகுதிகள் சரவாக் அருங்காட்சியகத்தின் அதிகாரத்தின் கீழ் ஒரு வரலாற்றுத் தளமாக அறிவிக்கப்பட்டு உள்ளது. 

## பொது

பத்து நியாவைச் சுற்றிலும் நிறைய சுண்ணாம்புக் குன்றுகள் உள்ளன. *குனுங் சுபிஸ்* (மவுண்ட் சுபிஸ்) என்ற சுண்ணாம்பு மலையின் வடக்கு விளிம்பில் பத்து நியா அமைந்துள்ளது.

இந்த நகரம் தென் சீனக் கடலில் இருந்து 15 கி.மீ தொலைவில் உள்ளது. பறவைகளின் கூடு சேகரிப்புத் தொழிலுக்கும் நன்கு அறியப்பட்டது.

## மேற்கோள்கள்

## மேலும் காண்க
* வரலாற்றுக்கு முந்தைய மலேசியா
* நியா தேசிய பூங்கா

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
பத்து காவா

**பத்து காவா** (மலாய் மொழி: *Batu Kawa*; ஆங்கிலம்: *Batu Kawa*; சீனம்: 石角) என்பது மலேசியா, சரவாக் மாநிலத்தில் கூச்சிங் பிரிவு; கூச்சிங் மாவட்டத்தில் உள்ளது ஒரு புறநகர்ப் பகுதியாகும்.

இந்த நகரப் பகுதியின் வழியாக பான் போர்னியோ நெடுஞ்சாலை *(Pan Borneo Highway)* செல்கிறது. அந்த வகையில் கூச்சிங், பாவ், லுண்டு, செமத்தான் ஆகிய நகரங்களையும் இந்த நெடுஞ்சாலை இணைக்கின்றது.

பத்து காவா *(Batu Kawa)* எனும் பெயர் மலாய் வார்த்தைகளில் இருந்து பெறப்பட்டது. "பத்து" என்றால் கல்; "காவா" என்றால் அரிசி சமைக்கப் பயன்படும் பானை.

## பொது
1997-ஆம் ஆண்டில், மூடா ஜெயா *(MJC)* நிறுவனத்தின் மூலமாக பத்து காவா புதிய நகர்ப்பகுதி உருவாக்கப்பட்டது. கூச்சிங் வாழ் மக்களால் "எம்.ஜே.சி." என்று அன்புடன் அழைக்கப்படும் இந்த நகர்ப்பகுதி 265 ஏக்கர் நிலத்தில் உருவாக்கப்பட்டது. கூச்சிங் நகரத்தில் இருந்து 7 கி.மீ. தொலைவில் அமைந்துள்ளது.

## மாவட்டப் பிரிவுகள்
பத்து காவாவில் 12 சிறிய மாவட்டப் பிரிவுகள் உள்ளன.

* பத்து காவா - *Batu Kawa*
* சுதாபோக் - *Stapok*
* சின் சான் தூ - *Sin San Tu*
* மோயான் - *Moyan*
* கிம் சு சிங் - *Kim Choo Sing*
* லுவோ சி கான் - *Luo Zhi Gan*
* சியா சா லோங் - *Xia Sha Long*
* சுங்கை தாப்பாங் - *Sungai Tapang* 
* ரந்தாவ் பாஞ்சாங் - *Rantau Panjang*
* செஜிசாக் - *Sejijak*
* சுங்க தெங்கா  - *Sungai Tengah*
* பங்காலான் பாரு - *Pangkalan Bar*u

## மேற்கோள்கள்

## மேலும் காண்க
*JPN Batu Kawah

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
எசுந்தோவா

**எசுந்தோவா** என்பவர் முத்துகனின் மூன்றாவது மகனாவார். இவர் சகதாயி கானரசைத் தோற்றுவித்த சகதாயியின் பேரன் ஆவார். இவரது சகோதரர்கள் எசு மோங்கே மற்றும் பைதர் ஆகியோராவர். இவரது உறவினரான அல்கு மற்றும் சகோதரராகிய எசு மோங்கே ஆகிய இருவருமே சகதாயி கானரசின் கான்களாகப் பதவி வகித்தனர்.

இவரின் மகன்களாகிய காரா குலேகு மற்றும் பரக் ஆகிய இருவரும் சகதாயி கான்களாகப் பதவி வகித்தனர்.

## சகதாயி கானரசின் பரம்பரை
பாபர் தான் எழுதிய பாபர் நாமாவின் 19 வது பக்கத்தில் முதல் அத்தியாயத்தில் தனது தாய் வழி தாத்தா யூனஸ் கானின் பரம்பரையைப் பின்வருமாறு விளக்குகிறார்:

## '''அப்துல் கரிம் கானின் பரம்பரை'''

## உசாத்துணை

பகுப்பு:மங்கோலியப் பேரரசு
குளோசு சிற்றெலி

**குளோசு சிற்றெலி** (*Kloss's mole*)(*யூரோசுகேப்டர் குளோசி*) என்பது தால்பிடேகுடும்பத்தில் உள்ள ஒரு பாலூட்டி சிற்றினமாகும். இது லாவோஸ் மற்றும் தாய்லாந்தில் காணப்படுகிறது. விலங்கியல் நிபுணர் சி. போடன் குளோசு என்பவரின் நினைவாக இது பெயரிடப்பட்டது.

மலேசிய சிற்றெலி (*யூ. மலேயனசு*) முன்னர் இதன் துணையினமாகக் கருதப்பட்டது. ஆனால் 2008ஆம் ஆண்டு ஆய்வு இதனைத் தனிச்சிற்றினமாக கருத ஆதாரமாக அமைந்தது.

## மேற்கோள்கள்
தெமினிக் சுண்டெலி

**தெமினிக் சுண்டெலி** (*Temminck's mouse*)(*மசு மசுகுலோய்டிசு*) என்பது *[[மசு (பேரினம்)|மசு]]* பேரினத்தின் சிற்றினமாகும். இது *நானோமைசு* என்ற துணைப்பேரினத்தினைச் சேர்ந்தது. இது மேற்கு ஆப்பிரிக்கா, நடு ஆபிரிக்கா மற்றும் கிழக்கு ஆபிரிக்கா முழுவதும் காணப்படுகிறது. முதிர்ச்சியடைந்த சுண்டெலியின் எடை சுமார் 0.006 கிலோ கிராம் ஆகும்.

## மேற்கோள்கள்

பகுப்பு:பாலூட்டிகள்
குக் சுண்டெலி

**குக் சுண்டெலி** (*Cook's mouse*)(*மசு குக்கீ*) என்பது முரிடீ குடும்பத்தில் உள்ள கொறிணி சிற்றினமாகும். இது இந்தியாவிலிருந்து வியட்நாம் வரை தெற்கு மற்றும் தென்கிழக்கு ஆசியாவில் காணப்படுகிறது. அண்மைக்கால ஆய்வின்படி இது பாக்கித்தானிலும் காணப்படுகிறது.

## மேற்கோள்கள்

பகுப்பு:சுண்டெலிகள்
பாவு, சரவாக்

**பாவு** (மலாய் மொழி: *Pekan Bau*; ஆங்கிலம்: *Bau Town*) என்பது மலேசியா, சரவாக் மாநிலத்தில் கூச்சிங் பிரிவு; பாவு மாவட்டத்தில் உள்ளது ஒரு நகர்ப் பகுதியாகும்.

1840-களில் பாவ் நிலப் பகுதியில் தங்கம் இருப்பது சீனச் சுரங்கத் தொழிலாளர்களால் கண்டுபிடிக்கப்பட்டது. சுரங்கத் தொழில்கள் படிப்படியாக போர்னியோ நிறுவனத்தால் *(The Borneo Company)* கையகப் படுத்தப்பட்டன. 1921-இல் சுரங்கங்கள் மூடப்பட்டன.

1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. ஆனால் ஆசிய நிதி நெருக்கடி தொடங்கியபோது 1996-இல் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் *(North Borneo Gold)* இருந்தது. 

## வரலாறு

1 மே 1837-இல், செக்ராங் இபான்கள் *(Skrang Ibans)*; பிரதாக் மலை *(Bratak Peak)* சிகரத்தின் உச்சியில் இருந்த சகோய் - பிரதாக் பிடாயூ *(Jagoi-Bratak Bidayuh)* குடியேற்றப் பகுதியில் வாழ்ந்த பிடாயூ மக்கள் மீது தாக்குதல் நடத்தினார்கள். 2,000 சகோய் - பிரதாக் பிடாயூ  ஆண்களைக் கொன்றார்கள். 1,000 பெண்களைச் சிறைபிடித்தார்கள். 

சகோய் - பிரதாக் பிடாயூ சமூகத்தின் தலைவரான பாங்லிமா குலோவ் மற்றும் அவரின் சீடர்கள் சிலர் படுகொலையில் இருந்து தப்பினர். 

### ஜாகோய் - பிரதாக் தினம்

1841-ஆம் ஆண்டில் சரவாக்கின் புதிய வெள்ளை ராஜா ஜேம்ஸ் புரூக், சிறைபிடிக்கப்பட்ட சில பெண்களை மீட்டு எடுத்தார். 

ஒவ்வோர் ஆண்டும் மே 1-ஆம் தேதி, 1837 படுகொலையில் தப்பிப் பிழைத்தவர்களின் சந்ததியினர் தங்கள் முன்னோர்களின் நினைவாக பாவ் பகுதியில் உள்ள பிரதாக் சிகரத்தின் உச்சியில் ஜாகோய் - பிரதாக் தினத்தை *(Jagoi-Bratak Day)* கொண்டாடுகிறார்கள். அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது.

## மேற்கோள்கள்

## மேலும் காண்க
* பிடாயூ
* இபான்
* வெள்ளை இராஜா
* ஜேம்சு புரூக்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
மிரி மாவட்டம்

**மிரி மாவட்டம்** (மலாய் மொழி: *Daerah Miri*; ஆங்கிலம்: *Miri District*) என்பது மலேசியா, சரவாக் மாநிலத்தில்; மிரி பிரிவில்; ஒரு மாவட்டமாகும். போர்னியோ தீவில் புரூணையின் எல்லைக்கு அருகில் உள்ளது. 

மிரி மாவட்டத்தை மிரி மாநகரம் *(Miri City)* (997.43 கி.மீ.2); சிபுட்டி துணை மாவட்டம் *(Sibuti sub-district)* (842.47 கி.மீ.2); மற்றும் நியா துணை மாவட்டம் *(Niah sub-district)* (2887.21 கி.மீ.2) எனப் பிரித்துள்ளார்கள்.

அவை மிரி மாநகரத்தில் அமைந்துள்ள மிரி மாவட்ட அலுவலகம்; சிபுட்டி துணை மாவட்ட அலுவலகம்; மற்றும் நியா துணை மாவட்ட அலுவலகம் ஆகியவற்றால் நிர்வகிக்கப் படுகின்றன. மிரி மாநகரம் மிரி மாநகர மன்றத்தால் *(Miri City Council)* **(MCC)** நிர்வகிக்கப் படுகிறது.

## வரலாறு
1910-ஆம் ஆண்டில், ராயல் டச்சு செல் *(Royal Dutch Shell)* எனும் நிறுவனத்தின் மூலமாக முதல் எண்ணெய்க் கிணறு மிரியில் தோண்டப்பட்டது. அதன் பின்னர்தான் மிரி எனும் நகரமே வெளிச்சத்திற்கு வந்தது.

மிரியில் எண்ணெய் வயல் கண்டுபிடிக்கப்பட்டது, மிரி மாவட்டத்தின் விரைவான வளர்ச்சிக்கு பெரிய அளவில் வழிவகுத்தது. இதன் விளைவாக மிரி நகரம், 1929-ஆம் ஆண்டில் சரவாக் மாநிலத்தின் வடக்குப் பகுதியின் நிர்வாக மையமாகவும் மாறியது.

### இரண்டாம் உலகப் போர்

இரண்டாம் உலகப் போரின் போது, ​​தென்கிழக்கு ஆசியாவில் ஜப்பானிய படையெடுப்பின் போது, ஜப்பானியர்களின் நடவடிக்கைகளைக் கட்டுப்படுத்த மிரி எண்ணெய் வயல்களை ஜேம்சு புரூக் அரசாங்கம் அழித்தது. 

ஆனால் போர்னியோவில் ஜப்பானியத் துருப்புக்கள் முதலில் தரையிறங்கிய இடமே மிரி நகரம் தான். எண்ணெய் வயல்களை எரித்ததால் எந்த நன்மையும் ஏற்படவில்லை.

### ஆழ்க்கடலில் எண்ணெய்க் கிணறுகள்

எஞ்சி இருந்த எண்ணெய் வயல்களை ஜப்பானியர்கள் பயன்படுத்தி வந்தனர். இருப்பினும் மிரியில் இருந்த எண்ணெய்ச் சுத்திகரிப்பு நிலையங்கள், நேச நாடுகளின் அடுத்தடுத்த வான்வழித் தாக்குதல்களுக்கு இலக்காக மாறின.

இரண்டாம் உலகப் போருக்குப் பிறகு மிரி மாவட்டத்தின் பொருளாதாரத்தில் பெட்ரோலியத் தொழில் மிக முக்கியப் பங்கு வகித்தது. 1950-களில் இருந்து எண்ணெய்க் கிணறுகள் ஆழ்க்கடலில் தோண்டப்பட்டன. 

### பெட்ரோனாஸ்

1989 மற்றும் 2011-ஆம் ஆண்டுகளில் மிரியின் உள்நாட்டுப் பகுதிகளில் புதிய எண்ணெய் வயல்கள் கண்டுபிடிக்கப்பட்டன.

1974-ஆம் ஆண்டில், மலேசியாவின் எண்ணெய் மற்றும் எரிவாயு நிறுவனமான பெட்ரோனாஸ் உருவானது. மிரி வட்டாரத்தில் எண்ணெய் ஆய்வுகளில் பெட்ரோனாஸ் மற்றும் ஷெல் நிறுவனங்கள் இணைந்து செயல்படத் தொடங்கின.

## மக்கள்தொகை

1991 முதல் 2000 வரை மிரி மாவட்ட மக்கள்தொகை வளர்ச்சி 3.5%-ஆக உள்ளது. இதற்கிடையில், 2000 முதல் 2010 வரை, 2.88% மக்கள்தொகை வளர்ச்சி கண்டுள்ளது.

:

## மேற்கோள்கள்

பகுப்பு:சரவாக்
பகுப்பு:சரவாக் மாவட்டங்கள்
மலேய பறக்கும் தவளை

**மலேய பறக்கும் தவளை** (*Malayan flying frog*)(*ஜாங்கிக்சாலசு புரோமினானசு*) என்பது பாசி தவளை குடும்பத்தினை (ராகோபோரிடே) சார்ந்த  தவளைச் சிற்றினம் ஆகும். இது இந்தோனேசியா, மலேசியா மற்றும் தாய்லாந்தில் காணப்படுகிறது.

இது ஒரு பெரிய பறக்கும் தவளை வகையாகும். பெண் தவளையின் உடல் நீளம் 7.6 செ.மீ. வரை இருக்கும். ஆண் தவளை 6.2 செ.மீ. வரை வளரும். இது முதுகு பொதுவாகப் பச்சை நிறமாகவும், சிறியதாக இருக்கும் போது ஓரளவு ஒளி ஊடுருவக்கூடியதாகவும் இருக்கும்.

தலைப்பிரட்டை சாம்பல் கலந்த பச்சை நிறத்தில் காணப்படும். உடலில் அடையாளங்கள் இல்லை. உருமாற்றம் அடையும்போது இவை பசுமையாகக் காணப்படும். இவை வளர்ந்து உடல் நீளம் சுமார் 30-33 மி.மீ. அளவு வரும்போது வால் இழக்கப்படுகிறது. புதிதாக உருமாறும் இளம் தவளை 15 மி.மீ. ஆகும். பல் வரிசை சூத்திரம் சிறிய தலைப்பிரட்டையில் 5(2-5)/3 மற்றும் முதிர்வடைந்த தவளையில் 6(2-6)/3 ஆகும்.

இதன் இயற் வாழிடம் கடல் மட்டத்திலிருந்து சராசரியாக 600 மீட்டர் உயரத்தில் உள்ள மிதவேப்பமண்டல மற்றும் வெப்பமண்டல ஈரமான மலைக் காடுகள் ஆகும். இது ஆறுகள், இடைப்பட்ட ஆறுகள் மற்றும் இடைப்பட்ட நன்னீர் சதுப்பு நிலங்களிலும் வாழ்கிறது. இது பன்னாட்டு இயற்கைப் பாதுகாப்புச் சங்கத்தினால் அச்சுறுத்தப்பட்ட சிற்றினமாகக் கருதப்படவில்லை.

## மேற்கோள்கள்

## வெளி இணைப்புகள்

* தீபகற்ப மலேசியாவின் நீர்நில வாழ்வன மற்றும் ஊர்வன - ''ராகோபோரஸ் ப்ரோமினானஸ்''

பகுப்பு:மலேசிய உயிரினங்கள்
மால்கம் ஆர்தர் சுமித்

**மால்கம் ஆர்தர் சுமித்** (*Malcolm Arthur Smith*)(1875 நியூ மால்டன், சர்ரேயில் - 1958 அசுகாட்டி) மலாய் தீபகற்பத்தில் பணிபுரிந்த ஈரிடவாழ்வி உயிரி அறிஞர் மற்றும் மருத்துவர் ஆவார்.

## ஆரம்ப கால வாழ்க்கை
சுமித் சிறு வயதிலிருந்தே ஊர்வன மற்றும் நீர்நில் வாழ்வன குறித்து ஆர்வம் கொண்டிருந்தார். இவர் 1898-ல் இலண்டனில் மருத்துவம் மற்றும் அறுவை சிகிச்சையில் பட்டம் பெற்ற பிறகு, அப்போதைய சியாம் இராச்சியத்திற்கு (இன்று தாய்லாந்து) பாங்காக்கில் உள்ள இங்கிலாந்து தூதரகத்திற்கு மருத்துவராகப் பணிபுரிந்தார். 1921ஆம் ஆண்டில் இவர் பாங்கோரைச் சேர்ந்த எரில் கிளின்னை மணந்தார். இவர் மருத்துவப் பயிற்சி பெற்றவர். தாய்லாந்திலிருந்து கணிசமான பெரணிகளைச் சேகரித்தார். பின்னர் ஆர்.பி.ஜி.யில் பணியாற்றினார். 1930ல்  எரில் கிளின் பாங்காக் அருகே கார் விபத்தில் கொல்லப்பட்டார். இந்த தம்பதியருக்கு சிம்ரிட் "சிம்" சுமித் உட்பட மூன்று குழந்தைகள் இருந்தனர். இவர்களும் சாலை விபத்தில் கொல்லப்பட்டனர்.http://climbers-club.co.uk/journal/original/ எரில் மலையேறுபவர் மற்றும் தாவர நோயியல் நிபுணர் மேரி டிலிஸ் கிளினின் மூத்த சகோதரி ஆவார்.

## பணி
சுமித், சியாமின் அரசவையில் மருத்துவராகவும், அரச குடும்பத்திற்கு நெருக்கமானவராகவும், மருத்துவராகவும் இருந்தார். ஊர்வன மற்றும் நீர்நில வாழ்வனக் குறித்த தனது அவதானிப்புகளை வெளியிட்டார். இலண்டனில் உள்ள இயற்கை வரலாற்று அருங்காட்சியகத்தில் பவுலஞ்சருடன் வழக்கமான கடிதப் பரிமாற்றத்திலிருந்தார். இவர் 1925-ல் இலண்டனில் உள்ள அருங்காட்சியகத்தில் தனது படிப்பைத் தொடர வெளியேறினார்.

இவர் லின்னியன் சமூகத்திலிருந்து செயல்படும் *பிரித்தானிய ஹெர்பெட்டாலஜிக்கல் சொசைட்டியின்* நிறுவனர் மற்றும் தலைவராக இருந்தார்.

## பெருமை
மால்கம் சுமித் ஆறு வகையான ஊர்வனவற்றின் அறிவியல் பெயர்களின் மூலம் நினைவுகூரப்படுகிறார்: *கேமிடாக்டைலசு மால்கோம்சுமிதி*, *திபாமசு சுமிதி*, *என்ஹைட்ரிசு* *சுமிதி* (என்ஹைட்ரிசு ஜாகோரியின் இணைச்சொல்*)*, *பிம்ப்ரியோசு சுமிதி*, *திரிமெரெசுரசு மால்கோல்மி* மற்றும் *திப்லோபடு மால்கோல்மி*.

## வெளியீடுகள்

* (1926) *கடல் பாம்புகள்*
* (1947) *சியாம் நீதிமன்றத்தில் ஓர் மருத்துவர்*
* (1931–1943). *சிலோன் மற்றும் பர்மா உட்பட பிரித்தானிய இந்தியாவின் விலங்கினங்கள்* . ஊர்வன மற்றும் நீர்நில வாழ்வன பற்றிய 3 தொகுதிகள்.
* (1951) *பிரித்தானிய நீர்நில வாழ்வன மற்றும் ஊர்வன* .

## மேற்கோள்கள்

## வெளி இணைப்புகள்

* சுயசரிதை

பகுப்பு:1958 இறப்புகள்
பகுப்பு:1875 பிறப்புகள்
கொருக்குப்பேட்டை தொடருந்து நிலையம்

**கொருக்குப்பேட்டை தொடருந்து நிலையம்** (*Korukkupet railway station*) என்பது சென்னை புறநகர் இருப்புவழியில் சென்னை மத்திய தொடருந்து நிலையம் - கும்மிடிப்பூண்டி பிரிவில் உள்ள தொடருந்து நிலையங்களில் ஒன்றாகும். இது சென்னையின் புறநகர்ப் பகுதியான கொருக்குப்பேட்டைக்கும் அருகில் உள்ளப் பகுதிகளுக்கும் தொடருந்து சேவையினை செய்கிறது. கொருக்குப்பேட்டைசென்னை மத்திய தொடருந்து நிலையத்திலிருந்து ரயில் நிலையத்திற்கு வடக்கே 4 கி.மீ. தொலைவிலும் கடல் மட்டத்திலிருந்து 7 மீட்டர் உயரத்திலும் அமைந்துள்ளது.

## வரலாறு
கொருக்குப்பேட்டை தொடருந்து நிலையம் நகரின் இரயில்வே வலையமைப்பின் வைர சந்திப்பிற்கு வடக்கே அமைந்துள்ள முதல் இரயில் நிலையம் ஆகும். 1979ஆம் ஆண்டு ஏப்ரல் 13 ஆம் தேதி சென்னை மத்திய தொடருந்து நிலையம்-கும்மிடிப்பூண்டி பிரிவின் மின் மயமாக்கலுடன் நிலையத்தில் உள்ள பாதைகள் மின் மயமாக்கப்பட்டன.

## வளர்ச்சிகள்
2007 ஆம் ஆண்டில், சாலை குறுக்கீடு எண். 1ஐ மாற்றுவதற்கான சாலை மேம்பால திட்டம்  140 மில்லியன் செலவில் அனுமதிக்கப்பட்டது. வேலை 2009-ல் தொடங்கப்பட்டு 2012 ஆண்டின் இறுதியில் முடிவடைந்தது.

இருப்பினும், தொடருந்து நிலையத்தில் பல அடிப்படை வசதிகள் இல்லை.

## மேலும் பார்க்கவும்
* சென்னை புறநகர் ரயில்வே
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* Indiarailinfo.com இல் கொருக்குப்பேட்டை நிலையம்

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை புறநகர் தொடருந்து நிலையங்கள்
புஜியான் நீல்தாவா

**புஜியான் நீல்தாவா**  (*Fujian niltava*)(*நீல்தாவா டேவிடி)* என்பது மஸ்சிகாபிடே குடும்பத்தில் உள்ள ஒரு வகை பறவை சிற்றினமாகும். இது கம்போடியா, சீனா, ஆங்காங், லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலை காடுகள் ஆகும்.

## மேற்கோள்கள்
சிறிய நீல்தாவா

**சிறிய நீல்தாவா** (*Small niltava*)(*நீல்தாவா மாக்கிரிகோரினே*) என்பது இந்தியத் துணைக்கண்டம் மற்றும் தென்கிழக்கு ஆசியாவைப் பூர்வீகமாகக் கொண்ட பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினமாகும். இது வங்களாதேசம், பூட்டான், இந்தியா, லாவோஸ், மியான்மர், நேபாளம், தாய்லாந்து, திபெத் மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## வகைப்பாட்டியல்
### துணைச்சிற்றினங்கள்
* *நீ. மா. மாக்குரோகோரினே*-(பர்டன், 1836) : பரிந்துரைக்கப்பட்ட துணையினம், மத்திய மற்றும் மேற்கு இமயமலையில் உத்தராகண்டம் முதல் சிக்கிம் மற்றும் மேற்கு வங்கம் வரை காணப்படுகின்றன.
* *நீ. மா.* *சிக்னாட்டா* - (மெக்லெலண்ட், 1840) : வடகிழக்கு இந்தியா, மியான்மர், தெற்கு சீனா, வடக்கு தாய்லாந்து மற்றும் தென்கிழக்கு ஆசியா கண்டத்தில் காணப்படுகிறது . இனப்பெருக்கம் செய்யாத பறவைகளும் கடலோர குவாங்டொங்கில் காணப்படுகின்றன. பரிந்துரைக்கப்பட்ட பறவையினை விட ஆண் பறவையின் வயிறு மற்றும் அடிப்பகுதி சாம்பல் நிறமாக இருக்கும்.

## நடத்தை மற்றும் சூழலியல்
### உணவு
சிறிய முதுகெலும்பில்லாத உயிரிகளையும் பழங்களையும் சாப்பிடுகிறது.
[இடது|thumb|200x200px| [இந்தியா|இந்தியாவின் சிக்கிம், பாங்கோலாகா வனவிலங்கு சரணாலயத்தில் ஆண் *நீல்தாவா மக்ரிகோரியா*]]

## மேற்கோள்கள்

பகுப்பு:வடகிழக்கு இந்தியப் பறவைகள்
பகுப்பு:நேபாளப் பறவைகள்
அஜித் பிரகாசு சா

**அஜித் பிரகாசு சா** (பிறப்பு 13 பிப்ரவரி 1948 சோலாப்பூர்) என்பவர் இந்தியாவின் 20வது சட்ட ஆணையத்தின் தலைவர் ஆவார். இவர் மே 2008 முதல் பிப்ரவரி 2010-ல் ஓய்வு பெறும் வரை தில்லி உயர் நீதிமன்றத்தின் தலைமை நீதிபதியாக பணியிலிருந்தார்.

நீதிபதி சா சோலாப்பூரில் தனது பட்டப்படிப்பை முடித்தார். பின்னர் சட்டப் படிப்பினை மும்பையில் உள்ள அரசு சட்டக் கல்லூரியில் முடித்தார். சோலாப்பூர் மாவட்ட நீதிமன்றத்தில் சிறிது காலப் பயிற்சிக்குப் பிறகு, இவர் 1977-ல் பம்பாய் உயர் நீதிமன்றத்தில் அப்போதைய முன்னணி வழக்கறிஞர் ஸ்ரீ எஸ்சி பிரதாப்புடன் பணியாற்றினார். இங்கு சொத்துரிமை, அரசியலமைப்பு, சேவை மற்றும் தொழிலாளர் விடயங்களில் அனுபவம் பெற்றார்.

1992ஆம் ஆண்டு திசம்பர் 18ஆம் தேதி பம்பாய் உயர் நீதிமன்றத்தின் கூடுதல் நீதிபதியாக நியமிக்கப்பட்ட நீதிபதி சா, 1994ஆம் ஆண்டு ஏப்ரல் 8 ஆம் தேதி நிரந்தர நீதிபதியானார். பின்னர் 12 நவம்பர் 2005 அன்று சென்னை உயர் நீதிமன்றத்தின் தலைமை நீதிபதியாகப் பொறுப்பேற்றார். மே 7, 2008 அன்று தில்லி உயர் நீதிமன்றத்தின் தலைமை நீதிபதியாக மாற்றப்பட்டார்.

சூன் 2011 முதல், நீதிபதி சா இந்திய ஒளிபரப்பு அறக்கட்டளை அமைத்த செய்தி அல்லாத பொது பொழுதுபோக்கு அலைவரிசைகளுக்கான சுய-ஒழுங்குமுறை அமைப்பான ஒளிபரப்பு உள்ளடக்கப் புகார் குழுமத்தின் தலைவரானார்.

## எண்ணெய் மற்றும் இயற்கை எரிவாயுக் கழகம் சர்ச்சை
11 சனவரி 2016 அன்று, ரிலையன்ஸ் தொழிற்சாலை-எண்ணெய் மற்றும் இயற்கை எரிவாயுக் கழகத்தின் சர்ச்சையில் சா தலைமையிலான குழுவின் அதிகார வரம்பை மறுத்தது. நீதிபதி ஏபி சா தலைமையில் குழுவை அமைத்து சர்ச்சையில் தலையிட எண்ணெய் அமைச்சகத்தின் முடிவை ரிலையன்சு சவால் செய்தது. திசம்பர் 31 அன்று நடந்த குழுவின் முதல் கூட்டத்தில், ரிலையன்சு தொழில் நிறுவனம் மற்றும் அதன் பங்குதாரர் நிகோ இதன் நடவடிக்கைகளைப் புறக்கணிப்பதாக அறிவித்தனர்.

## மேற்கோள்கள்

## வெளி இணைப்புகள்

* சென்னை உயர்நீதிமன்ற இணையதளம்
* சென்னை உயர்நீதிமன்றத்தின் இணையதளம்
* தமிழ்நாடு அரசு தொலைபேசி பட்டியல்

பகுப்பு:மும்பாய் உயர் நீதிமன்ற நீதிபதிகள்
பகுப்பு:சென்னை உயர் நீதிமன்றத் தலைமை நீதிபதிகள்
பகுப்பு:1948 பிறப்புகள்
பகுப்பு:வாழும் மக்கள்
கைனன் நீல ஈப்பிடிப்பான்

**கைனன் நீல ஈப்பிடிப்பான்** (*Hainan blue flycatcher*)(*சையோரினிசு கைனானசு*) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை சிற்றினமாகும். இந்தச் சிற்றினத்தை முதன்முதலில் வில்லியம் ராபர்ட் ஓகில்வி-கிராண்ட் 1900-ல் விவரித்தார். இது கம்போடியா, சீனா, ஆங்காங், லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
thumb
thumb|பெண்

## மேற்கோள்கள்

பகுப்பு:ஈ-பிடிப்பான்கள்
கூச்சிங் மாவட்டம்

**கூச்சிங் மாவட்டம்** (மலாய் மொழி: *Daerah Kuching*; ஆங்கிலம்: *Kuching District*) என்பது மலேசியா, சரவாக் மாநிலத்தில்; கூச்சிங் பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும்.

இந்த மாவட்டம் கூச்சிங் பெருநகரம் *(Kuching Proper)* என்றும்; படவான் *(Padawan)* என்றும் இரண்டு துணை மாவட்டங்களாகப் பிரிக்கப்பட்டுள்ளது. 2010-ஆம் ஆண்டு மக்கள் தொகை கணக்கெடுப்பின்படி கூச்சிங் மாவட்டத்தின் மக்கள் தொகை 617,887.

## கூச்சிங் பெருநகரத் துணை மாவட்டம்

கூச்சிங் பெருநகரத் துணை மாவட்டம் இரண்டு பகுதிகளாக பிரிக்கப்பட்டுள்ளது:

* நகர்ப்புற பகுதி; பொதுவாக கூச்சிங் நகரம் என்று அழைக்கப்படுகிறது. 

* புறநகர் மற்றும் கிராமப்புற பகுதிகள்; கூட்டாக படவான் நகராட்சி *(Padawan Municipality)* என்று அழைக்கப் படுகின்றன. முன்பு இந்தத் துணை மாவட்டம், கூச்சிங் கிராமப்புற மாவட்டம் *(Kuching Rural District)* என்று அழைக்கப்பட்டது. இதன் தலைமையகம் கோத்தா படவான் *(Kota Padawan).* முன்பு 10-ஆவது மைல் பஜார் *(10th Mile Bazaar)* என்று அழைக்கப்பட்டது.

## படவான் துணை மாவட்டம்

1983 ஆகசுடு 11-ஆம் தேதி படவான் துணை மாவட்டமாக அறிவிக்கப்பட்டது. இதன் தலைமையகம் தெங் புக்காப் *(Teng Bukap).*

## கூச்சிங் வரலாறு

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி கொடுக்கப்பட்டது.

அதற்குப் பின்னர் கூச்சிங், சரவாக் இராச்சியத்தின் தலைநகரானது. போர்னியோ காடுகளில் வாழ்ந்த டயாக் மக்களில் பெரும்பாலோர் ஜேம்சு புரூக்கினால் மன்னிக்கப் பட்டார்கள். பின்னர் அவரின் விசுவாசிகளானார்கள். கூச்சிங் நகரம் வளர்ச்சி கண்டது.

### சார்லஸ் வைனர் புரூக்

இரண்டாம் உலகப் போருக்குப் பிறகு, கூச்சிங் நகரில் பெரிய மாற்றங்கள் ஏற்படவில்லை. இருப்பினும், 1946-ஆம் ஆண்டில் சரவாக்கின் கடைசி ஆளுநராக இருந்த ராஜா சர் சார்லஸ் வைனர் புரூக் *(Sir Charles Vyner Brooke)* என்பவர் ஒரு முடிவு எடுத்தார்.

சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக *(British Crown Colony)* விட்டுக்கொடுக்க முடிவு செய்தார். பிரித்தானியக் காலனித்துவக் காலத்திலும் கூச்சிங் தலைநகரமாகவே இருந்தது.

## மேற்கோள்கள்

## வெளி இணைப்புகள்

பகுப்பு:சரவாக்
பகுப்பு:சரவாக் மாவட்டங்கள்
வெளிர் நீல ஈப்பிடிப்பான்

**வெளிர் நீல ஈப்பிடிப்பான்** (*Pale blue flycatcher*)(*சையோரினிசு யூனிகலர்*) என்பது பழைய உலக ஈப்பிடிப்பான் குடும்பத்தைச் சேர்ந்த ஒரு பறவை சிற்றினம் ஆகும். இந்த சிற்றினத்தை முதன்முதலில் 1843-ல் எட்வர்ட் பிளைத் விவரித்தார் .

## பரவல் & வாழிடம்
இது வங்கதேசம், பூட்டான், புருனே, கம்போடியா, சீனா, ஆங்காங், இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

இது மேலோட்டமாக தோற்றத்தில் நீலமேனி ஈப்பிடிபானைப் போன்றது. ஆனால் வெளிர் நீலம், தொண்டையிலிருந்து எச்சவாய் வரை சாம்பல் கலந்த அடிப்பகுதி மற்றும் ஒரு தொடர்ச்சியான கருப்பு கண் இணைப்பு மூலம் வேறுபடுகிறது. இரண்டு பறவைகளும் பெரும்பாலும் ஒரே இடத்தில் காணப்படுகின்றன.
படிமம்:Cyornis unicolor v2.jpg|கட்டைவிரல்|ஆண்
படிமம்:Pale blue flycatcher.jpg|கட்டைவிரல்|பெண்
படிமம்:Pale Blue Flycatcher Mahananda Wildlife Sanctuary West Bengal India 09.05.2016.jpg|மேற்கு வங்காளத்தின் மகானந்தா வனவிலங்கு சரணாலயத்திலில்


## மேற்கோள்கள்

பகுப்பு:ஈ-பிடிப்பான்கள்
நீல மார்பு ஈப்பிடிப்பான்

**நீல மார்பு நீல ஈப்பிடிப்பான்** (*Blue-breasted blue flycatcher*)(*சையோரினிசு கெரியோட்டி*), **நீல மார்பு ஈப்பிடிப்பான்** என்றும் அழைக்கப்படுகிறது. இது பழைய உலக ஈப்பிடிப்பான் குடும்பத்தில் உள்ள ஒரு வகை பறவை சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி. இதன் இயற்வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.

## மேற்கோள்கள்

## வெளி இணைப்புகள்

* 

பகுப்பு:ஈ-பிடிப்பான்கள்
மலை நீல ஈப்பிடிப்பான்

**மலை நீல ஈப்பிடிப்பான்** (*Hill blue flycatcher*)(*சையோரினிசு ஒயிட்டே*) என்பது பழைய உலக ஈப்பிடிப்பான் குடும்பத்தில் உள்ள ஒரு வகை பறவை சிற்றினம் ஆகும். இது தெற்கு சீனா, வடகிழக்கு இந்தியா மற்றும் தென்கிழக்கு ஆசியாவில் காணப்படுகிறது.
alt=|thumb| பெண்
மூலக்கூறு இன உறவு ஆய்வுகள் மூலம் தனிச்சிற்றினமாக வேறுபடுத்தி இதனைக் கண்டறியும் முன் இது *சியோர்னிஸ் பேனுயுமாசின்* துணையினமாகக் கருதப்பட்டது.

## மேற்கோள்கள்

thumb| மலை நீல ஈப்பிடிப்பான்

பகுப்பு:ஈ-பிடிப்பான்கள்
மலேசிய நீல ஈப்பிடிப்பான்

**மலேசிய நீல ஈப்பிடிப்பான்** (*Malaysian blue flycatcher*)(*சையோரினிசு டர்கோசசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது புரூணை, இந்தோனேசியா, மலேசியா மற்றும் தாய்லாந்து ஆகிய நாடுகளில் காணப்படுகிறது.

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:ஈ-பிடிப்பான்கள்
பகுப்பு:மலேசிய உயிரினங்கள்
கனோவிட் மாவட்டம்

**கனோவிட் மாவட்டம்** (மலாய் மொழி: *Daerah Kanowit*; ஆங்கிலம்: *Kanowit District*) என்பது மலேசியா, சரவாக் மாநிலத்தில்; சிபு பிரிவில்; ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கனோவிட் நகரம்.

இந்த மாவட்டத்தின் முக்கிய இனக்குழுக்கள்: இபான், சீனர், மலாய்க்காரர் மற்றும் மெலனாவ் பூர்வீக மக்கள். 

ராஜாங் ஆறு இந்த மாவட்டத்தின் வழியாகத்தான் செல்கிறது. வரலாற்றுப் பதிவுகளின்படி, 1851-ஆம் ஆண்டு எம்மா கோட்டை *(Fort Emma)* கட்டப்பட்டதில் இருந்து கனோவிட் மாவட்டத்தின் வரலாறு தொடங்குகிறது. 

## வரலாறு

வெள்ளை ராஜா ஜேம்சு புரூக், 1846-ஆம் ஆண்டில் கூச்சிங் வந்தார். அப்போது கூச்சிங் பகுதியின் எல்லைப் பகுதிகளை டயாக் கடற்கொள்ளையர்கள் *(Dayak Pirates)* அடிக்கடி அச்சுறுத்தி வந்தனர். 

அவர்களை அமைதிப் படுத்துவதற்கு, ஜேம்சு புரூக் ராஜாங் ஆற்றின் வழியாகக் கானோவிட் பகுதிக்குச் சென்றார். அவருக்கு அப்போது உதவியாக இருந்தவர் கேப்டன் ரோட்னி முண்டி *(Captain Rodney Mundy)*.

1846 ஜூன் 29-ஆம் தேதி கனோவிட் பகுதிக்கு வந்து சேர்ந்தனர். அங்குள்ள கனோவிட் மக்களுடன் நல்ல முறையில் நட்பு பாராட்டினர். 1851-ஆம் ஆண்டில், ஜேம்சு புரூக் அங்கு ஒரு கோட்டையைக் கட்டினார். அதன் பெயர் எம்மா கோட்டை. அப்போது கானோவிட் நிலப்பகுதி, புரூணை பேரரசின் கட்டுப்பாட்டில் இருந்தது. 

### டயாக் மக்கள்

1853-ஆம் ஆண்டில், ஜேம்சு புரூக், புரூணை சுல்தானகத்திடம் இருந்து ராஜாங் ஆற்றின் நிலப்பகுதிகளைப் பெற்றுக் கொண்டார். ஏற்கனவே கட்டப்பட்ட எம்மா கோட்டை, ராஜாங் ஆற்றைப் பயன்படுத்துபவர்களுக்கு டயாக்  கொள்ளையர்களிடம் இருந்து பாதுகாப்பு அளித்து வந்தது.

இதைத் தொடர்ந்து, 1870-களில், சிங்கப்பூர் மற்றும் சீனாவின் புஜியான் மாநிலத்தைச் சேர்ந்த ஹொக்கியன் சீனர்கள் *(Hokkien Chinese)* கனோவிட்டில் குடியேறினார்கள். கனோவிட் மாவட்டம் வளர்ச்சி பெறத் தொடங்கியது.

## கனோவிட் காட்சியகம்

File:Intersection of Kanowit river (lower right) and the Rajang river (right to left).jpg|கனோவிட் ஆறும் ராஜாங் ஆறும் கலக்கும் இடம்
File:Fish statue at Kanowit roundabout.jpg|மீன் சிலை நினைவுச் சின்னம்
File:Kanowit Town.jpg|கனோவிட் நகரம்
File:Kanowit District Hospital emergency department.jpg|கனோவிட் மருத்துவமனை


## மேற்கோள்கள்

## இவற்றையும் பார்க்க
* வெள்ளை இராஜா
* ஜேம்சு புரூக்

## வெளி இணைப்புகள்

பகுப்பு:சரவாக்
பகுப்பு:சரவாக் மாவட்டங்கள்
இந்தோசீனா நீல ஈப்பிடிப்பான்

**இந்தோசீனா நீல ஈப்பிடிப்பான்** (*Indochinese blue flycatcher*)(*சையோரினிசு சுமட்ரென்சிசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினம் ஆகும். இது தெற்கு மியான்மர் மற்றும் மலாய் தீபகற்பத்திலிருந்து இந்தோசீனா மற்றும் வடகிழக்கு சுமத்ரா வரை காணப்படுகிறது. திக்கெல்லின் நீல ஈப்பிடிப்பானுடன் இணையாக முன்னர் தெளிவாகக் கருதப்பட்டது.

இச்சிற்றினத்தின் இறகுகள் மற்றும் அளவு ஆகியவற்றில் பிராந்திய மாறுபாடுகள் காணப்படுகின்றன. மேலும் இந்தப் பறவைகளில் பல கிளையினப் பெயர்களுடன் நியமிக்கப்பட்டுள்ளன. தாய்லாந்து மற்றும் தெற்கு மியான்மரில் உள்ள பறவைகள் *இந்தோசீனா ஈப்பிடிப்பான்* என்று அழைக்கப்படுகிறது. மேலும் தெற்கே *சுமாட்ரென்சிசு* (சுமத்ரா தீவு, மலாய் தீபகற்பம் ) மற்றும் *அனம்பா* தீவுகளில் லாம்ப்ரசு காணப்படுகிறது.

இறகுப் உண்ணியின் ஒரு வகையான *புரோட்டெரோத்ரிக்சு சையோர்னிசு* ,வியட்நாமில் இந்தோசீனா நீல ஈப்பிடிப்பானிலிருந்து   விவரிக்கப்பட்டுள்ளது.

## மேற்கோள்கள்

பகுப்பு:ஈ-பிடிப்பான்கள்
மெமு ரயில்

மெமு ரயில் (MEMU) என்பது மின்சாரத்தை கொண்டு குறைந்த மற்றும் நடுத்தர தூரம் பயணம் செய்யும் ரயிலாகும். EMU ரயில்கள் நகர்ப்புற பகுதிகளிலும் மெமு ரயில்கள் நகர்ப்புறம் அல்லாத கிராமப்புற பகுதிகளில் பயன்படுத்தப்படுகிறது. மெமு ரயில்களில் பொதுவாக இரண்டு மோட்டார் பெட்டிகளும் ஆறு பயணிகள் பெட்டிகளும் இருக்கும் 

## மேற்கோள்கள்

பகுப்பு:மின்சார_இரும்புவழி_போக்குவரத்து
சமரகான் மாவட்டம்

**சமரகான் மாவட்டம்** (மலாய் மொழி: *Daerah Samarahan*; ஆங்கிலம்: *Samarahan District*) என்பது மலேசியா, சரவாக் மாநிலத்தில்; சமரகான் பிரிவில் ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கோத்தா சமரகான் நகரம்.

சமரகான் பிரிவில் நான்கு நிர்வாக மாவட்டங்கள் உள்ளன. அவற்றில் சமரகான் மாவட்டமும் ஒன்றாகும்.

* சமரகான் மாவட்டம் - *Samarahan District*
* அசா செயா மாவட்டம் - *Asajaya District* 
* செரியான் மாவட்டம் - *Serian District* 
* சிமுஞ்சான் மாவட்டம் - *Simunjan District* 

## பொது

சமரகான் பிரிவின் நான்கு நிர்வாக மாவட்டங்களின் மொத்த மக்கள் தொகை 246,782 ஆகும். 2015 ஏப்ரல் 11-ஆம் தேதி, ஒரு புதிய பிரிவை உருவாக்குவதற்காக செரியான் மாவட்டம், சமரகான் பிரிவில் இருந்து பிரிக்கப்பட்டது.

சமரகான் பிரிவின் மக்கள்தொகை கலாசார அடிப்படையில் ஒரு கலவையாக உள்ளது. பெரும்பாலும் பிடாயூ, இபான், மலாய்க்காரர், சீனர் இனக்குழுவினர் மிகுதியாக வாழ்கின்றனர்.

## கோத்தா சமரகான் நகராண்மைக் கழகம்

சமரகான் மாவட்டம்; அசா ஜெயா *(Asajaya)* மாவட்டம்; சாடோங் ஜெயா *(Sadong Jaya)* துணை மாவட்டம்; ஆகியவை கோத்தா சமரகான் நகராண்மைக் கழகத்தின் *(Kota Samarahan Municipal Council)* அதிகாரத்தின் கீழ் வருகின்றன.

2010-ஆம் ஆண்டு நிலவரப்படி, சமரகான் நகரத்தின் மொத்த மக்கள் தொகை 12,724 ஆகும். மேலும் கோத்தா சமரகான் நகராண்மைக் கழகத்தினால் நிர்வகிக்கப்படும் அனைத்து நகரங்களின் மக்கள் தொகை 85,495 ஆகும்.

### கோத்தா சமரகான்

1983 ஆகஸ்டு 19-ஆம் தேதி முவாரா துவாங் எனும் துணை மாவட்டம் முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் *(Muara Tuang bazaar)* ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.

### பாத்தாங் சமரகான்

சமரகான் மாவட்டத்தில், கோத்தா சமரகான் நகரம் மிக முக்கியமான நகரம். *கோத்தா சமரகான்* என்பது மலாய் மொழியில் *சமரகான் நகரம்* என்று பொருள்படும்.  சமரகான் மாவட்டத்தின் பெயரால் பெயரிடப்பட்டது. 

இந்த நகரம் தொடக்கக் காலக் குடியேற்றத்தின் மையப் புள்ளியாக இருந்தது. அப்போது ஒரு முக்கிய நதியாக விளங்கிய பாத்தாங் சமரகான் எனும் பெயரில் இந்த நகரமும் அழைக்கப் படுகிறது.

## சமரகான் மாவட்டக் காட்சியகம்

File:Chancellory Universiti Malaysia Sarawak.JPG|யுனிமாஸ் பல்கலைக்கழகம் 1
File:Asajaya Water Gate.JPG|அசா ஜெயா பூங்கா
File:Seal of Kota Samarahan.svg|நகராண்மைக் கழகம்
File:Main row of shops Simunjan.jpg|சிமுஞ்சான் கடைவீதி
File:Unimas skyline.jpg|யுனிமாஸ் பல்கலைக்கழகம் 2


## மேற்கோள்கள்

## இவற்றையும் பார்க்க
* வெள்ளை இராஜா
* ஜேம்சு புரூக்

## வெளி இணைப்புகள்

* e-Samarahan : Kota Samarahan News Portal 

பகுப்பு:சரவாக்
பகுப்பு:சரவாக் மாவட்டங்கள்
அசா செயா மாவட்டம்

**அசா செயா மாவட்டம்** (மலாய் மொழி: *Daerah Asajaya*; ஆங்கிலம்: *Asajaya District*) என்பது மலேசியா, சரவாக் மாநிலத்தில் சமரகான் பிரிவில் ஒரு மாவட்டமாகும். இந்த மாவட்டத்தின் நிர்வாகத் தலைமையிடம் அசா செயா நகரம்.

அசா ஜெயா முன்பு நோனோ (*Nono*) என்று அழைக்கப்பட்டது. 1970-ஆம் ஆண்டு முதல் கூச்சிங் பிரிவின் கீழ் ஒரு துணை மாவட்டமாக இருந்தது.

1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா ஜெயா ஒரு மாவட்டமாக தரம் உயர்த்தப்பட்டது.

## சமரகான் பிரிவு

**சமரகான் பிரிவு** சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.

சமரகான் பிரிவில் நான்கு நிர்வாக மாவட்டங்கள் உள்ளன. அவற்றில் அசாஜெயா மாவட்டமும் ஒன்றாகும்.

* சமரகான் மாவட்டம் - *Samarahan District*
* அசா செயா மாவட்டம் - *Asajaya District* 
* செரியான் மாவட்டம் - *Serian District* 
* சிமுஞ்சான் மாவட்டம் - *Simunjan District* 

## கோத்தா சமரகான் நகராண்மைக் கழகம்

சமரகான் மாவட்டம்; அசா ஜெயா *(Asajaya)* மாவட்டம்; சாடோங் ஜெயா *(Sadong Jaya)* துணை மாவட்டம்; ஆகியவை கோத்தா சமரகான் நகராண்மைக் கழகத்தின் *(Kota Samarahan Municipal Council)* அதிகாரத்தின் கீழ் வருகின்றன.

## மக்கள் தொகை

## மேற்கோள்கள்

## இவற்றையும் பார்க்க
* வெள்ளை இராஜா
* ஜேம்சு புரூக்

## வெளி இணைப்புகள்
* Official Website of Asajaya District Office 

பகுப்பு:சரவாக்
பகுப்பு:சரவாக் மாவட்டங்கள்
பாவு மாவட்டம்

**பாவு மாவட்டம்** (மலாய் மொழி: *Daerah Bau*; ஆங்கிலம்: *Bau District*) என்பது மலேசியா, சரவாக் மாநிலத்தில் கூச்சிங் பிரிவில்; உள்ள ஒரு மாவட்டம்.

1840-ஆம் ஆண்டுகளில் பாவு மாவட்டத்தில் தங்கம் இருப்பது கண்டுபிடிக்கப்பட்டது. பின்னர் போர்னியோ நிறுவனத்தினால் *(The Borneo Company)* தங்கச் சுரங்கத் தொழில்கள் கையகப் படுத்தப்பட்டன. 1921-இல், சுரங்கத் தொழில்களில் வருமானம் குறைவானது. அதன் தொடர்ச்சியாகச் சுரங்கங்கள் மூடப்பட்டன.

1970-களின் பிற்பகுதியில் உலக தங்கத்தின் விலை உயர்ந்த போது சுரங்கங்கள் மீண்டும் திறக்கப் பட்டன. பின்னர் ஆசிய நிதி நெருக்கடி தொடங்கியபோது 1996-இல், அந்தச் சுரங்கங்கள் மீண்டும் மூடப்பட்டன. 2014-ஆம் ஆண்டு நிலவரப்படி, சுரங்க உரிமைகள் நார்த் போர்னியோ கோல்ட் நிறுவனத்திடம் *(North Borneo Gold)* இருந்தது. 

## வரலாறு

1837-ஆம் ஆண்டு மே மாதம் 1-ஆம் தேதி, செக்ராங் இபான்கள் *(Skrang Ibans)*; பிரதாக் மலை *(Bratak Peak)* சிகரத்தின் உச்சியில் இருந்த சகோய் - பிரதாக் பிடாயூ *(Jagoi-Bratak Bidayuh)* குடியேற்றப் பகுதியில் வாழ்ந்த பிடாயூ மக்கள் மீது தாக்குதல் நடத்தினார்கள். 2,000 சகோய் - பிரதாக் பிடாயூ  ஆண்களைக் கொன்றார்கள். 1,000 பெண்களைச் சிறைபிடித்தார்கள். 

சகோய் - பிரதாக் பிடாயூ சமூகத்தின் தலைவரான பாங்லிமா குலோவ் மற்றும் அவரின் சீடர்கள் சிலர் படுகொலையில் இருந்து தப்பினர். 

### சகோய் - பிரதாக் தினம்

ஒவ்வோர் ஆண்டும் மே 1-ஆம் தேதி, 1837 படுகொலையில் தப்பிப் பிழைத்தவர்களின் சந்ததியினர் தங்கள் முன்னோர்களின் நினைவாக பாவு பகுதியில் உள்ள பிரதாக் சிகரத்தின் உச்சியில் சகோய் - பிரதாக் தினத்தை *(Jagoi-Bratak Day)* கொண்டாடுகிறார்கள். 

அந்த நாளைக் குறிக்கும் வகையில், 1988 மே 1-ஆம் தேதி ஒரு நினைவுக் கல் அமைக்கப்பட்டது.

1841-ஆம் ஆண்டில் சரவாக்கின் புதிய வெள்ளை ராஜா ஜேம்சு புரூக், சிறைபிடிக்கப்பட்ட பெண்கள் சிலரை மீட்டு எடுத்தார்.

## மேற்கோள்கள்

## மேலும் காண்க
* பிடாயூ மக்கள்
* இபான் மக்கள்

பகுப்பு:சரவாக்
பகுப்பு:சரவாக் மாவட்டங்கள்
கவரைப்பேட்டை

**கவரைப்பேட்டை** (*Kavaraipettai*) என்பது இந்தியாவின் தமிழ்நாடு மாநிலத்தில் திருவள்ளூர் மாவட்டத்தில் உள்ள வடசென்னையின் புறநகர்ப் பகுதியாகும். இது சென்னையிலிருந்து சுமார்  தொலைவில் அமைந்துள்ளது.

## அடையாளங்கள்
வேலம்மாள் போதி வளாகம், பொன்னேரி உயர் சாலையில், பஞ்செட்டியில் உள்ள வேலம்மாள் அறிவுப் பூங்கா ஆகியவை நகரத்தின் முக்கிய அடையாளங்களாகும்.

## போக்குவரத்து
கவரைப்பேட்டை சாலை மற்றும் தொடருந்து வசதி மூலம் இணைக்கப்பட்டுள்ளது. சென்னை விமான நிலையம்  தொலைவில் தெற்கே அமைந்துள்ளது. சென்னை மற்றும் கவரைப்பேட்டையை இணைக்கும் முக்கிய சாலை சென்னை - கொல்கத்தா நெடுஞ்சாலை ஆகும். கவரைப்பேட்டைத் தேசிய நெடுஞ்சாலை 5-இல் அமைந்துள்ளது. கவரைப்பேட்டை மற்றும் சென்னை மத்திய தொடருந்து நிலையம் இடையே புறநகர் ரயில்கள் இயக்கப்படுகின்றன. மாநகரப் போக்குவரத்துக் கழகம் (எம்டிசி) இயக்கும் மாநகரப் பேருந்துகள் போக்குவரத்தில் முக்கிய பங்காற்றுகின்றன. 

## மேற்கோள்கள்

பகுப்பு:திருவள்ளூர் மாவட்டம்
அட்டப்பாடி தாலுகா

**அட்டப்பாடி தாலுகா** (**Attappady**)  இந்தியாவின் கேரளா மாநிலத்தின் பாலக்காடு மாவட்டத்தில் உள்ள பழங்குடி மக்களுக்கான தாலுகா ஆகும். அட்டப்பாடி வட்டத்தின் நிர்வாகத் தலைமையிடம் அகாலி ஊராட்சி ஆகும். மண்ணார்க்காடு வருவாய் வட்டத்திலிருந்து 2021-ஆம் ஆண்டில் பிரித்து, 735 சதுர கிலோ மீட்டர் பரப்பளவு கொண்ட அட்டப்பாடி தாலுகா நிறுவப்பட்டது. 

மேற்குத் தொடர்ச்சி மலையில் உள்ள அட்டப்பாடி தாலுகா, 249 சதுர கிலோ மீட்டர் பரப்பளவு கொண்ட பாதுகாக்கப்பட்ட காடுகளால் சூழப்பட்டது.. இவ்வட்டத்தில் அமைதிப் பள்ளத்தாக்கு தேசியப் பூங்கா உள்ளது. அட்டப்பாடி தாலுகாவில் குறும்பர், முதுவர், இருளர் போன்ற மலைவாழ் பழங்குடிகள் அதிகம் வாழ்கின்றனர்.

அட்டப்பாடி தாலுகாவின் கிழக்கில் மலப்புரம் மாவட்டத்தின் நீலாம்பூர் பகுதியில் உள்ள காளியாறு சமவெளியும், மேற்கில் நீலகிரி உயிர்க்கோளக் காப்பகம் அமைந்துள்ளது.

## புவியியல்

  

கேரளாவின் பாலக்காடு மாவட்டம், மேற்குத் தொடர்ச்சி மலையில் பாதுகாக்கப்பட்ட காடுகளால் சூழப்பட்ட் அட்டப்பாடி தாலுகா, கடல் மட்டத்திலிருந்து 750 மீட்டர் உயரத்தில் உள்ளது. அட்டப்பாடி தாலுகாவில் அமைதிப்பள்ளத்தாக்கு தேசியப் பூங்கா உள்ளது. மேலும் இங்கு பவானி ஆறு உற்பத்தியாகிறது. அட்டப்பாடி தாலுகாவின் கிழக்கில் கோயம்புத்தூர் மாவட்டத்தின் எல்லையும், வடக்கில் நீலகிரி மாவட்டத்தின் எல்லையும், தெற்கில் பாலக்காடு தாலுகாவும், மேற்கில் மண்ணார்க்காடு தாலுகாவும், ஏறநாடு தாலுகாவும்  அமைந்துள்ளது. 
## தாலுகா நிர்வாகம்
அட்டப்பாடி பழங்குடிகள் தாலுகாவில் அகாலி, சோலையூர் மற்றும் புதூர் கிராம ஊராட்சிகள் உள்ளது.
## மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின்படி, 16,865 வீடுகள் கொண்ட அட்டப்பாடி ஊராட்சி ஒன்றியத்தின் மக்கள் தொகை 64,318 ஆகும். அதில் ஆண்கள் 32,035 மற்றும் பெண்கள்  32,283 ஆக உள்ளனர். 6 வயதிற்குட்பட்ட குழந்தைகள் 7,009 (10.9%) ஆக உள்ளனர்.  சராசரி எழுத்தறிவு 75%  ஆக உள்ளது. இதன் மக்கள் தொகையில் குறும்பர், முதுவர், இருளர் போன்ற பழங்குடி மக்கள் 27,627 (43%))  உள்ளனர்.மேலும் அட்டப்பாடி தாலுகாவில் தமிழர்கள் அதிக எண்ணிக்கையில் வசிக்கின்றார்கள்.

## மேற்கோள்கள்

## வெளி இணைப்புகள்

பகுப்பு:பாலக்காடு மாவட்டம்
மேரி மேப்ஸ் தாட்ஜ்

**மேரி எலிசபெத் மேப்ஸ் தாட்ஜ்** (சனவரி 26, 1831 – ஆகத்து 21, 1905) என்பவர் ஒரு அமெரிக்கச் சிறுவர் இலக்கிய எழுத்தாளர் ஆவார். இவர் தன் *ஆன்சு பிரிங்கர்* புதினத்திற்காக அறியப்படுகிறார். இப்புதினக் கதையே தமிழக அரசுப்பள்ளி 10ஆம் வகுப்பு ஆங்கிலப் புத்தகத்தில், அணையில் ஏற்பட்ட ஓட்டையைத் தன் விரலைக் கொண்டு அடைக்கும் பீட்டர் என்ற சிறுவனை மையமாகக் கொண்ட பாடமாக பயிற்றுவிக்கப்பட்டது. இவர் 19ஆம் நூற்றாண்டின் 3இல் 1 பங்கு காலத்திற்கு சிறுவர் இலக்கியத்தில் முதன்மை எழுத்தாளராக இருந்தார்.

*புனித நிக்கோலசு* என்ற இதழில் 30 ஆண்டுகளுக்கும் மேலாக தாட்ஜ் பணியில் இருந்தார். 19ஆம் நூற்றாண்டின் இரண்டாவது பாதியில் இந்த இதழ் ஒரு வெற்றிகரமான சிறுவர் இதழாக நீடித்தது. இந்த இதழ் கிட்டத்தட்ட 70,000 பிரதிகள் விற்பனையானது. இந்த இதழில் பரிந்துரைத்தல், உருவாக்குதல் மற்றும் பங்களிப்புகளைப் பெறுதல் ஆகிய பணிகளைச் செய்ய இவருக்கு ஆசிரியர்கள் இருந்தனர். எழுத விருப்பமுள்ளவர்களை எழுத வைப்பது இவரது பணியாக இருந்தது.

உலகின் முக்கியமான எழுத்தாளர்கள் பலரை தனது சிறுவர் இதழுக்காக எழுத வைப்பதில் இவர் வெற்றி கண்டார். அவர்களில் முக்கியமானவர்கள் மார்க் டுவெய்ன், லூயிசா மே அல்காட், ஆர். எல். இசுட்டீவன்சன், ஆல்பிரட் டென்னிசன், ஹென்றி வாட்ஸ்வொர்த் லாங்ஃபெல்லோ, வில்லியம் கல்லன் பிரையன்ட், ஆலிவர் வென்டெல் ஹோம்ஸ் சீனியர், பிரெட் ஹார்ட், யோவான் ஹே, சார்லசு டுட்லே வார்னர், எலிசபெத் இசுடூவர்டு பெல்ப்சு வார்டு, மற்றும் பலர். ஒரு நாள் இரட்யார்ட் கிப்ளிங் இவரிடம் இந்தியக் காட்டைப் பற்றிய ஒரு கதையைக் கூறினார். தான் தொடர்புடைய *புனித நிக்கோலசு* இதழுக்காக அக்கதையை எழுதுமாறு தாட்ஜ் கூறினார். கிப்ளிங் அக்கதையை அந்நேரத்தில் எழுதி முடிக்கவில்லை. ஆனால் முயற்சித்தார். அக்கதையே *[[தி ஜங்கிள் புக்]]*.

## உசாத்துணை

பகுப்பு:1831 பிறப்புகள்
பகுப்பு:1905 இறப்புகள்
பெக்கெனு

**பெக்கெனு** (மலாய் மொழி: *Bekenu*; ஆங்கிலம்: *Bekenu*) என்பது மலேசியா, சரவாக் மாநிலத்தில் மிரி பிரிவு; பெக்கெனு மாவட்டத்தில் உள்ள ஒரு சிறிய நகரம். மாநிலத் தலைநகர் கூச்சிங்கில் இருந்து வடகிழக்கில் சுமார் 477.6 கி.மீ. (297 மைல்) தொலைவில் இந்த நகரம் அமைந்து உள்ளது.

இந்த நகரத்திற்கு பெக்கெனு பசார் (Bekenu Bazaar) எனும் மற்றொரு பெயரும் உண்டு. 

## பொது

இந்த நகரத்தில் சில வரிசை கடைவீடுகளும் மீன் சந்தையும் உள்ளன. நகர சதுக்கம் பெக்கெனு ஆற்றை எதிர்கொள்கிறது. இங்குள்ள பல கடைவீடுகள் 1930-ஆம் ஆண்டுகளில் கட்டப்பட்டவை.

1962-ஆம் ஆண்டில் பெக்கெனுவில் மிக மோசமான வெள்ளம் ஏற்பட்டது. பல கடைகள் வெள்ளத்தில் மூழ்கின. 

## மேற்கோள்கள்

பகுப்பு:சரவாக்
பகுப்பு:சரவாக் நகரங்கள்
பகுப்பு:மலேசிய நகரங்கள்‎
உம்பரத் கடற்கரை

**உம்பரத் கடற்கரை** (*Umbharat Beach*) என்பது **உம்பாரத் கடற்கரை** என்றும் அழைக்கப்படுகிறது. இது இந்தியாவின் குசராத்தில் உள்ள சூரத்தின் நவ்சாரிக்கு அருகில் அரபிக்கடலில் அமைந்துள்ள ஒரு கடற்கரையாகும். இந்த கருப்பு மணல் கடற்கரை சூரத்தின் மையத்திலிருந்து  தொலைவில் அமைந்துள்ளது.

## மேலும் பார்க்கவும்

* இந்திய கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
தீத்தால் கடற்கரை

thumb| தீத்தால் கடற்கரையில் மாலை வேளையில்
thumb| விடுமுறை இல்லாத நாட்களில் தீத்தால் கடற்கரையில் கூட்டம்
**தீத்தால் கடற்கரை** (*Tithal Beach*) என்பது குசராத்து மாநிலத்தில் அரபிக்கடலின் கரையோரத்தில் வல்சாடு என்ற இடத்தில் அமைந்துள்ளது. கடற்கரை மணல் கருப்பு நிறமுடையது. தித்தால் கடற்கரை வல்சாடு மாவட்டம் மற்றும் குசராத்தின் பிரபலமான சுற்றுலாத்தலங்களில் ஒன்றாகும். சமீபத்தில், விசைப் படகுகள், *ஜெட் ஸ்கை* போன்ற நீர் விளையாட்டுகள் கடற்கரையில் தொடங்கப்பட்டுள்ளன. சிறீசீரடி சாய்பாபா கோயில், சிறீசுவாமிநாராயண் கோயில் போன்ற மற்ற சுற்றுலாத் தலங்களும் தீத்தால் கடற்கரையில் உள்ளன.

**தீத்தால் கடற்கரை விழா** மற்றும் **பன்னாட்டு காற்றாடி திருவிழா** ஆகியவை இக்கடற்கரையின் பிரபலத்தின் காரணமாக இங்கு ஏற்பாடு செய்யப்படுகின்றன.

## மேலும் பார்க்கவும்
* தண்டி கடற்கரை
* டுமாஸ் கடற்கரை

## மேற்கோள்கள்

பகுப்பு:Coordinates on Wikidata
பகுப்பு:இந்தியக் கடற்கரைகள்
முக்கா கடற்கரை

**முக்கா கடற்கரை** என்பது இந்தியாவின் கர்நாடக மாநிலம், மங்களூர் அருகில் உள்ள கர்நாடக தேசிய தொழில்நுட்ப நிறுவன கடற்கரைக்கு வடக்கே அமைந்துள்ள மங்களூரில் உள்ள முக்காவில் உள்ள ஒரு கடற்கரையாகும். இந்த கடற்கரை அரபிக்கடல் கடற்கரையில் அமைந்துள்ளது.

இந்த கடற்கரையில் ஒருவர் பல்வேறு ஓடுகளைக் காணலாம். முக்கா கடற்கரை தங்க நிற மணல் மற்றும் உயரமான பைன் மரங்களால் சூழப்பட்டுள்ளது. இந்த கடற்கரையில் ஒரு பழைய கலங்கரை விளக்கம் உள்ளது.

## இடம்
முக்கா கடற்கரை மங்களூர் நகரின் கிராமப்புறத்தில் அமைந்துள்ளது. இது தேசிய நெடுஞ்சாலை - 66ஐ இணைக்கும் சூரத்கல் வளாகத்தின் வடக்குப் பக்கம் தேசிய தொழில்நுட்ப நிறுவனம் நோக்கி அமைந்துள்ளது. முக்கா கிராமம் அமைதியாக வளர்ந்த நகரம்.

## இணைப்பு
பாரத மாநில வங்கிலிருந்து முக்காவிற்கு நகரப் பேருந்து (எண். 2ஏ) மூலம் செல்லலாம் .

## மேற்கோள்கள்

பகுப்பு:இந்தியக் கடற்கரைகள்
பகுப்பு:மங்களூரில் உள்ள கடற்கரைகள்
ஹென்றி தீவு

**ஹென்றி தீவு** (*Henry's Island*) என்பது இந்தியாவின் மேற்கு வங்கத்தின் தெற்கு 24 பர்கானா மாவட்டத்தில் உள்ள பக்காலிக்கு அருகிலுள்ள ஒரு தீவு ஆகும். இது  கொல்கத்தாவிலிருந்து  தொலைவில் அமைந்துள்ளது. இந்த தீவு மில்லியன் கணக்கான சிவப்பு நண்டுகளின் தாயகமாகும். 

## அணுகல்
ஹென்றி தீவு கொல்கத்தாவில் இருந்து சுமார் 130  கிமீ தொலைவில் உள்ளது. நகரத்திலிருந்து வார இறுதிப் பயணத்திற்கு ஏற்ற இடமாக இது உள்ளது. விமானம், தொடருந்து மற்றும் சாலை வழியாக இங்கு செல்லலாம்.

### விமானம் மூலம்
அருகில் உள்ள வானூர்தி நிலையம், கொல்கத்தாவின் பன்னாட்டு வானூர்தி நிலையமான நேதாஜி சுபாஷ் சந்திரபோஸ் பன்னாட்டு வானூர்தி நிலையம் ஆகும். 

### தொடருந்து மூலம்
சீல்டா தொடருந்து  நிலையத்திலிருந்து, நாம்கானா தொடருந்து நிலையத்தை அடைய லக்ஷ்மிகாந்தபூர் உள்ளூர் தொடருந்தில் பயணிக்கலாம். நாம்கானா தொடருந்து நிலையத்திலிருந்து பேருந்து அல்லது வாடகை வண்டியில் பக்காலியை அடையலாம். பக்காலியை அடைந்ததும் படகு மூலம் ஹென்றித் தீவினை அடையலாம்.

### சாலை வழியாக
சாலை வழியாகவும் ஹென்றி தீவை அடைய, வாடகை வண்டி மூலம் பயணிக்கலாம். மேலும் எஸ்பிளனேட் பேருந்து நிலையத்திலிருந்து பக்காலிக்கு பல பேருந்துகள் இயக்கப்படுகின்றன. பக்காலியை அடைந்தவுடன், ஹென்றி தீவை அடைய 20 நிமிடங்கள் மட்டுமே எடுக்கும். 

இடது|thumb| சிவப்பு நண்டுகளின் தாயகமான ஹென்றித் தீவு
thumb| ஹென்றி தீவு ஆகாய காட்சி

## மேற்கோள்கள்

பகுப்பு:மேற்கு வங்காளத்திலுள்ள தீவுகள்
யானம் கடற்கரை

**யானாம் கடற்கரை** (*Yanam Beach*) இந்திய ஒன்றிய பிரதேசமான புதுச்சேரியின் ஏனாம் நகரில் அமைந்துள்ளது. இக்கடற்கரை கோதாவரி ஆற்றின் கரையில் அமைந்துள்ளது. இது வங்காள விரிகுடா பகுதியிலிருந்து   தொலைவில் அமைந்துள்ளது.

## மேலும் பார்க்கவும்

* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:யானம் மாவட்டம்
பகுப்பு:இந்தியக் கடற்கரைகள்
பகுப்பு:புதுச்சேரி கடற்கரைகள்
சூர்யலங்கா கடற்கரை

**சூர்யலங்கா கடற்கரை** (*Suryalanka Beach*) அல்லது **பாபட்லா** **கடற்கரை** என்பது இந்தியாவின் ஆந்திரப் பிரதேச மாநிலத்தின் குண்டூர் மாவட்டத்தில் உள்ள ஒரு கடற்கரையாகும். இது பாபட்லா பவநாராயண சுவாமி கோயிலிலிருந்து சுமார் 9 கிலோமீட்டர் தொலைவிலும் குண்டூர் நகரத்திலிருந்து 50 மைல் தொலைவில் தெற்கிலும் அமைந்துள்ளது. இது வங்காள விரிகுடாவில் அமைந்துள்ளது. இந்த கடற்கரைக்கு அருகில் பல ஓய்வு விடுதிகள் உள்ளன.
வலது|thumb| சூர்யலங்கா கடற்கரை

## மேலும் பார்க்கவும்

* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
பெலுரான் மாவட்டம்

**பெலுரான் மாவட்டம்**; (மலாய்: *Daerah Beluran*; ஆங்கிலம்: *Beluran District*) என்பது மலேசியா, சபா மாநிலம், சண்டக்கான் பிரிவில் (*Sandakan Division*) உள்ள ஒரு மாவட்டம் ஆகும். இந்த மாவட்டத்தின் தலைநகரம் பெலுரான் (*Beluran Town*) நகரம்.

இந்த நகரம், சபா மாநிலத்தின் தலைநகரமான கோத்தா கினபாலுவில் இருந்து வட கிழக்கே 308 கி.மீ. தொலைவிலும்; தென்கிழக்கே கெனிங்காவ் நகரத்தில் இருந்து 276 கி.மீ. தொலைவிலும் உள்ளது.

## பொது

**[[சபா]]** மாநிலத்தின் சண்டக்கான் பிரிவில் உள்ள மாவட்டங்கள்:

* பெலுரான் மாவட்டம் (*Beluran District*) 
* கினபாத்தாங்கான் மாவட்டம் (*Kinabatangan District*) 
* சண்டாக்கான் மாவட்டம் (*Sandakan District*) 
* தெலுபிட் மாவட்டம் (*Telupid District*) 
* தொங்கோட் மாவட்டம் (*Tongod District*)

## வரலாறு

முன்னர் காலத்தில் இந்த பெலுரான் மாவட்டம், லாபுக்-சுகுட் மாவட்டம் (Labuk-Sugut District) என்று அழைக்கப்பட்டது. பிரித்தானிய வடக்கு போர்னியோ நிறுவனம் *(British North Borneo Chartered Company)* சபா மாநிலத்தை நிர்வாகம் செய்த காலத்தில் இருந்து, இந்த பெலுரான் மாவட்டமும் அறியப் படுகிறது.

வடக்கு போர்னியோவின் *(British North Borneo)* தொடக்கக் கால மாவட்டங்களில் பெலுரான் மாவட்டமும் ஒன்றாகும்.

### 1916-ஆம் ஆண்டில் நிறுவப்பட்டது

பெலூரான் மாவட்ட நிர்வாக அலுவலகம் 1916-ஆம் ஆண்டில் நிறுவப்பட்டது. இரண்டாம் உலகப் போரில் இந்த மாவட்டத்தின் அனைத்துப் பதிவுகளும் தரவுகளும் அழிக்கப்பட்டு விட்டன.

சில பழைய சான்றுகளின்படி, 1945-ஆம் ஆண்டில், பி.எஸ். வில்லி *(B.S Willie)* என்பவர் பெலூரான் மாவட்ட அதிகாரியாகவும்; கிளாகன் *(Klagan)* என்பவர் லபுக்-சுகுட் மாவட்டத்தின் முதல் நிர்வாக அதிகாரியாகவும் நியமிக்கப்பட்டு உள்ளார்கள்.

முன்பு காலத்தில் இந்தப் பகுதி அடிக்கடி வெள்ளத்தில் மூழ்கியது. அதனால் பிரித்தானிய அதிகாரிகள் பெலூரான் மாவட்ட நிர்வாக மையத்தை இன்றைய பெலூரான் நகருக்கு அருகில் உள்ள மலை அடிவாரத்திற்கு மாற்றி இருக்கின்றனர்.

## மக்கள் தொகையியல்

2020-ஆம் ஆண்டு மக்கள் தொகை கணக்கெடுப்பின்படி, பெலுரான் மாவட்டத்தின் மக்கள் தொகை 77,125. இங்கு வாழும் மக்கள் பெரிய சமூகங்களாகவும் சிறியச் சமூகங்களாகவும் பிரிக்கப்பட்டு உள்ளனர்.

மக்கள் தொகையானது கடசான்-டூசுன், திடோங், பஜாவ், சூலுக், ஓராங் சுங்கை போன்ற பல்வேறு பழங்குடி இனக் குழுக்களின் கலவையைக் கொண்டுள்ளது. அத்துடன் சீனர்களும் குறிப்பிடத்தக்க அளவில் உள்ளனர்.

### சட்டவிரோதக் குடியேற்றம்

சபாவின் பிற மாவட்டங்களைப் போலவே, அருகிலுள்ள தெற்கு பிலிப்பீன்சு நாட்டில் இருந்தும், முக்கியமாக சூலு தீவுக் கூட்டம் (*Sulu Archipelago*) மற்றும் மிண்டனாவோ (*Mindanao*) தீவில் இருந்தும் கணிசமான எண்ணிக்கையில் சட்டவிரோதமாகக் குடியேறியவர்கள் உள்ளார்கள். மக்கள் தொகை புள்ளிவிவரத்தில் இவர்களின் எண்ணிக்கை சேர்க்கப்படவில்லை.

## காட்சியகம்

File:Beluran, Sabah.jpg|பெலுரான் நகர நுழைவாயில்
File:Kg Bouto Sabah GerejaKatolikStPeter-01.jpg|கத்தோலிக்க ஆலயம்
District-Beluran Sabah Pristine-Rainforest-01.jpg|பெலுரான் காடுகள்
File:DistrictBeluran-VirginJungle-01.jpg|பெலுரான் காடுகள்


## மேற்கோள்கள்

## மேலும் படிக்க
* 
* 
* 

## மேலும் காண்க
**[[மலேசியாவின் மாவட்டங்கள்]]**

## வெளி இணைப்புகள்
* 
* பெலுரான் நகராண்மைக் கழகம்

பகுப்பு:மலேசியாவின் மாவட்டங்கள்
பகுப்பு:சபா மாநிலத்தின் மாவட்டங்கள்‎
படைப்பின் தூண்கள்

thumb|படைப்பின் தூண்கள்
right|thumb|அதிக தெளிவுத்திறன் கொண்ட புகைப்படம்
right|thumb|அகச்சிவப்புக் கதிர் புகைப்படம்
**படைப்பின் தூண்கள்** (*Pillars of Creation*) என்பது அபிள் விண்வெளித் தொலைநோக்கியால் புவியில் இருந்து  தொலைவில் உள்ள கழுகு நெபுலா என்று அழைக்கப்படும் விண்மீன்களிடை வாயு மற்றும் தூசு மண்டலத்தில் 1995 ஏப்ரல் 1 அன்று எடுக்கப்பட்ட புகைப்படத்தைக் குறிக்கும். மூன்று தூண்களை கொண்டதான இந்தப் பகுதியானது மிகவும் அதிக தகவல்களை தருகிறது. இப்படத்தில் ஊதா வண்ணம் ஆக்சிசனையும் சிவப்பு வண்ணம் சல்பரையும் பச்சை வண்ணம் நைட்ரசன் மற்றும்  ஹைட்ரசனையும் குறிக்கும். நெபுலா என்று அழைக்கப்படும் வாயு மற்றும் தூசு மண்டலம் புதிய புதிய நட்சத்திரங்களை உண்டாக்குவதால் படைப்பின் தூண்கள் என்ற பெயரை பெற்றது. கழுகு நெபுலாவை சுவிட்சர்லாந்தைச்ச் சேர்த்த விண்வெளி ஆராய்ச்சியாளர் ஜீன் பிலிப் லோய்ஸ் டி செசியாக்ஸ் என்பவர் 1745ஆம்  ஆண்டு கண்டுபிடித்தார். இப்புகைப்படத்தை அரிசோனா பல்கலைக்கழகத்தைச் சேர்ந்த வானியலாளர்கள் ஜெப் எசுட்டர், பவுல் இசுக்கோவன் ஆகியோர் எடுத்திருந்தனர். மீண்டும் இதன் அதிக தெளிவுத்திறன் கொண்ட புகைப்படமும்  அகச்சிவப்புக் கதிர் புகைப்படங்கள் 2011 இல் ஐரோப்பிய விண்வெளி நிறுவனத்தின் எர்செல் விண்ணாய்வகத்திலும், பின்னர் 2014 இல் அபிளினாலும் எடுக்கப்பட்டது.

## மேற்கோள்கள்

## வெளி இணைப்புகள்

*NASA on making the infrared imaging

பகுப்பு:1995 படைப்புகள்
பகுப்பு:விண்வெளித் தொலைநோக்கிகள்
வோடரேவு கடற்கரை

**வோடரேவு கடற்கரை** (*Vodarevu Beach*) என்பது இந்தியாவின் கிழக்கு கடற்கரையில் அமைந்துள்ள ஓரு கடற்கரை பகுதியாகும். இது வங்காள விரிகுடாவின் கிழக்கு கடற்கரையில் சிராலாவிலிருந்து  6 கி.மீ தொலைவில் ஆந்திரப் பிரதேசத்தின் பிரகாசம் மாவட்டத்தில் அமைந்துள்ளது. தென்னை மரங்கள் இக்கடற்கரையில் வரிசையாக நிற்கின்றன. வோடரேவு கடற்கரை ஐதராபாத் மற்றும் தெலங்கானாவிற்கு மிக அருகில் உள்ள கடற்கரையாகும். ஒவ்வொரு வாரமும் ஐதராபாத் மற்றும் தெலுங்கானாவிலிருந்து ஏராளமான சுற்றுலாப் பயணிகள் இங்கு வருகிறார்கள்.

## மேலும் பார்க்கவும்
* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
உப்படா கடற்கரை

**உப்படா கடற்கரை** என்பது இந்தியாவின் ஆந்திரப் பிரதேச மாநிலத்தின் கிழக்கு கோதாவரி மாவட்டத்தில் காக்கிநாடாவிற்கு அருகில் அமைந்துள்ள கடற்கரையாகும். ஆந்திரப் பிரதேச சுற்றுலா வளர்சி கழகம் சுற்றுலாவை மேம்படுத்துவதற்காக வளர்ச்சி நடவடிக்கைகளை மேற்கொண்டு வருகின்றது.

## சூறாவளி விளைவுகள்
2013ஆம் ஆண்டு ஹெலன் சூறாவளியால் கடற்கரையில் ஏற்பட்ட மணல் அரிக்கப்பட்ட பிறகு, எதிர்காலத்தில் சேதம் ஏற்படாமல் பாதுகாக்கத் தடுப்புச் சுவர் கட்டப்பட்டது.

## மேற்கோள்கள்

பகுப்பு:இந்தியக் கடற்கரைகள்
ருசிகொண்டா கடற்கரை

**ருசிகொண்டா கடற்கரை** (*Rushikonda Beach*) என்பது இந்தியாவின் ஆந்திரப் பிரதேசத்தில் வங்காள விரிகுடாவின் கடற்கரையில் விசாகப்பட்டினத்தில் அமைந்துள்ளது. கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகத்தினால் பராமரிக்கப்படுகிறது.
thumb| ருஷிகொண்டா கடற்கரையில் ஏவூர்தி நழுவுதல்.

## போக்குவரத்து
ஆந்திரப் பிரதேச மாநில சாலை போக்குவரத்துக் கழகம் பின்வரும் வழித்தடங்களில் இந்தப் பகுதிக்குப் பேருந்துகளை இயக்குகிறது:

## நீலக்கொடி கடற்கரை
இக்கடற்கரையானது பன்னாட்டு சுற்றுச்சூழல் அறக்கட்டளையால் நீலக்கொடி கடற்கரை எனும் விருது பெற்றுள்ளது.

## மேலும் பார்க்கவும்
* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்
பகுப்பு:நீலக்கொடி கடற்கரைகள்
பகுப்பு:விசாகப்பட்டினம் மாவட்டம்
பெருபாலம் கடற்கரை

**பெருபாலம் கடற்கரை** (*Perupalem Beach*) என்பது இந்திய மாநிலமான ஆந்திரப் பிரதேசத்தின் மேற்கு கோதாவரி மாவட்டத்தில் வங்காள விரிகுடாவின் கரையோரத்தில்  அமைந்துள்ளது. இந்தக் கடற்கரை மாநில சுற்றுலா வாரியமான ஆந்திரப் பிரதேச சுற்றுலா வளர்ச்சி கழகம் கடற்கரை சுற்றுலாவுக்காக உருவாக்கப்பட்டு வருகிறது.

## அமைவிடம்
ஆந்திரப் பிரதேசத்தில் மேற்கு கோதாவரி பகுதியில் உள்ள நரசபுரம் நகரத்திலிருந்து 20 கிலோமீட்டர் தொலைவில் பெரும்பாலம் கடற்கரை அமைந்துள்ளது.

## கடற்கரை திருவிழா
பெருபாலம் கடற்கரையில் இரண்டு நாட்கள் நடைபெறும் கடற்கரை திருவிழாவில் மொகல்தூர் கடற்கரை மற்றும் அதை ஒட்டிய மண்டலங்களில் வசிக்கும் ஆயிரக்கணக்கான சுற்றுலாப் பயணிகள், மீனவர்கள் மற்றும் கிராம மக்கள் கலந்து கொள்கின்றனர்.

பெரும்பாலம் கடற்கரை திருவிழா முதன்முதலில் மாநில அரசால் இங்கு நடத்தப்பட்டது. மொகல்தூர் மண்டலத்தில் உள்ள பெரும்பாலம் கிராமம் இந்த நிகழ்ச்சிக்காக அலங்கரிக்கப்பட்டு பெண்கள் பாரம்பரிய மற்றும் ஆந்திர பாரம்பரிய உணவு வகைகளைக் கண்காட்சியில் வைக்கின்றனர்.

## அனுகல்
பெரும்பாலம் கடற்கரைக்குச் செல்ல பேருந்து அல்லது தொடருந்து மூலம் நர்சாபூருக்குச் சென்று அங்கிருந்து பயணிக்கலாம். ஆந்திராவின் பல முக்கிய நகரங்களுடன் நரசபுரம் தொடர்பு கொண்டுள்ளது. நரசாபுரத்திலிருந்து வாடகை வண்டிகள் மூலம் பெரும்பாலம் கடற்கரைக்குச் செல்லலாம்.

## மேலும் பார்க்கவும்

* இந்தியாவில் உள்ள கடற்கரைகளின் பட்டியல்

## மேற்கோள்கள்

பகுப்பு:இந்தியக் கடற்கரைகள்